**ŠDL POSEBEJ POUDARJA:**

1. ŠDL bo sklepal pogodbe samo za razpisano kvoto subvencioniranih ležišč. Prejemnik subvencije je študent in ne zasebnik.
2. ŠDL bo sklepal pogodbe samo za kapacitete, ki so v lasti fizičnih oseb in ne v lasti ali solastništvu zasebnih zavodov, samostojnih podjetnikov posameznikov ter drugih pravnih oseb.
3. Prejete vloge zasebnikov, ki ne bodo ustrezale določilom javnega razpisa, oziroma zanje zasebnik ne bo dostavil verodostojnih podatkov ali dokazil, bo ŠDL zavrnil in z zasebniki ne bo sklenil pogodbe.
4. Zasebniki lahko sklepajo pogodbe za največ šest ležišč. Prijavijo se na obrazcu za prijavo - Obr. Prijava zasebniki 2019/2020.V obrazec je potrebno vpisati vse zahtevane podatke, ne glede na to ali je zasebnik že oddajal nastanitvene zmogljivosti ali ne.
5. Najemno pogodbo lahko v imenu in za račun zasebnika sklene tudi pooblaščenec, ki razpolaga z overjenim pooblastilom zasebnika za sklenitev najemne pogodbe.
6. Zasebniki si morajo sami poiskati študente, ki izpolnjujejo pogoje za subvencionirano bivanje.
7. S subvencijo se pokriva del najemnine.
8. ŠDL se zavezuje, da zasebnikovih podatkov iz vloge ne bo posredoval drugim osebam in organizacijam in jih bo uporabljal le za izvajanje sklenjenih pogodb, upoštevajoč določila predpisov o varstvu osebnih podatkov.
9. Če bo ŠDL ugotovil kršitev določil pogodbe ali neresnične navedbe v vlogi, bo odstopil od pogodbe, zasebnik pa bo v primeru prijave na javni razpis v naslednjih študijskih letih zavrnjen.
10. ŠDL prosi zasebnike, da se zaradi omejene kvote subvencij takoj odzovejo k podpisu pogodbe.
11. Sprotne informacije si lahko preberete na spletni strani ŠDL: [www.stud-dom-lj.si](http://www.stud-dom-lj.si).
12. Dodatne informacije je možno dobiti po telefonu 01 242 1015 ob ponedeljkih, sredah in petkih od 9. do 12. ure in ob sredah od 14. do 16. ure.

V Ljubljani, 31.05. 2019

Študentski dom Ljubljana

Tomaž Pečnik

Direktor